《虞美人》
五代·毛文锡

鸳鸯对浴银塘暖，水面蒲梢短。垂杨低拂麴尘波，

蛛丝结网露珠多，滴圆荷¤

遥思桃叶吴江碧，便是天河隔。锦鳞红鬣影沉沉，

相思空有梦相寻，意难任。

宝檀金缕鸳鸯枕，绶带盘宫锦。夕阳低映小窗明，

南园绿树语莺莺，梦难成¤

玉炉香暖频添炷，满地飘轻絮。珠帘不卷度沈烟，

庭前闲立画秋千，艳阳天。

作者简介：唐末五代时人，字平珪，高阳（今属河北人），一作南阳（今属河南）人。年十四，登进士第。已而入蜀，从王建，官翰林学士承旨，进文思殿大学士，拜司徒，蜀亡，随王衍降唐。未几，复事孟氏，与欧阳烔等五人以小词为孟昶所赏。《花间集》称毛司徒，著有《前蜀纪事》《茶谱》，词存三十二首，今有王国维辑《毛司徒词》一卷。